ערב יום הזיכרון 2017

**2.** (אחרי הקריאה על רינגל)

**עמרם בן חורין**

**עמרם נולד בכפר מנחם, בן בכור להוריו תקווה ויהודה ז"ל. עמרם התחנך ובגר בקבוצת "עופר" בכפר מנחם ו"הסער" בנגבה.**

**את שירותו הצבאי סיים בדרגת סרן בסיירת גולני.**

**עם שובו לקיבוץ עבד בשלחין ובהמשך ריכז את הענף. ב-1964 נשא לאישה את שולמית וב-1966 נולד בנם צור.**

**הוא יצא ללימודי חקלאות בפקולטה, אך בטרם סיים את לימודיו, ערב מלחמת ששת הימים, נקרא להתייצב ביחידתו. ביום השני למלחמה, בשישה ביוני 1967, תוך הסתערות על העיר עזה, פגע בו כדור קטלני שגדע את חייו.**

**לאחר מותו הוענק לו צל"ש על אומץ לב ותעוזה.**

**יהי זכרו ברוך.**

**חיוך מאופק המגלה משהו ומכסה משהו. עיניים מרוכזות בנקודה אחת, מתוך ביטחון והחלטיות. החלטה נחושה להשיג ויהיה מה.**

**עמרם.**

**כזה ראינוהו תמיד, וכבר איני זוכר אם במשך שנות חיינו המשותפות והיכרותינו הממושכת ראיתיו אי פעם אחר.**